جمهور باشقانی رجب طیب اردوغان آوروپا بیرلیگی‌نین آنکارایا تطبیق ائدجگی تحریم لرین تورکیه-‌یه جدی تأثیر گؤسترمه‌یه‌جگینی بیلدیریب.
جمهور باشقانی آذربایجانا سفریندن اول آنکارادا کئچیردیگی مطبوعات کنفرانسیندا دئییب:
"آوروپا بیرلیگی‌نین تورکیه-‌یه قارشی هر هانسی تحریم قراری بیزیم اوچون جدی پروبلئم یاراتمایا‌جاق. آوروپا بیرلیگی بیزه اونسوز دا 1963-جو ایلدن بری زامان-زامان تحریم تطبیق ائدیر، هئچ واخت دوزگون داورانماییب، وئردیگی سؤزون آرخاسیندا دورماییب. ایندی آتا‌جاق‌لاری آددیم‌لارین، وئره‌جک‌لری قرارلارین نه‌دن عبارت اولاجاغینی گؤرجییک. اما صمیمی، دوروست اولان لیدرلر بونا قارشی چیخیرلار، بئله یاناشما‌لارا مثبت باخمیرلار".
جمهور باشقانی اردوغان یونانیستانین باش ناظیری  کیریاکوس میتسوتاکیس‌ین دوغو آغ دنیزیله باغلی آچیقلاما‌لارینا دا موناسیبت بیل‌دیره‌رک دئییب کی، اصلینده داواملی ماسا‌دان قاچان بون‌لارین اؤزلری‌دیر. یالان اطرافیندا سیاست یورودورلر. بیز ایسه یولوموزا داوام ائدیریک. دوغو آغ دنیزینده ایسه بیز اؤز حاق‌لاریمیزی قوروماغا داوام  ائدجییک. قوزیی قیبریس تورک جمهوریتی‌نین ده ائله‌جه. لاکین اگر یونانیستان بیر قونشو کیمی دوروست رفتار ائتسه بیز ده ماسادا اولماغا داوام ائدجییک.
